কসবায় তৃণমূল সিপিএম সংঘর্ষের ঘটনায় এক ব্যক্তিকে গ্রেফতার করল পুলিস। ধৃত নেপাল বৈরাগি এলাকায় সিপিএমের সক্রিয় কর্মী হিসাবে পরিচিত। ধৃত নেপাল বৈরাগির বিরুদ্ধে খুনের চেষ্টা ও অস্ত্র আইনে মামলা রুজু হয়েছে।
 ওয়েব ডেস্ক: কসবায় তৃণমূল সিপিএম সংঘর্ষের ঘটনায় এক ব্যক্তিকে গ্রেফতার করল পুলিস। ধৃত নেপাল বৈরাগি এলাকায় সিপিএমের সক্রিয় কর্মী হিসাবে পরিচিত। ধৃত নেপাল বৈরাগির বিরুদ্ধে খুনের চেষ্টা ও অস্ত্র আইনে মামলা রুজু হয়েছে। রবিবার কসবার ৯১ নম্বর ওয়ার্ডের কুমোরপাড়া এলাকায় জাগো বাংলার বোর্ড লাগানো নিয়ে তৃণমূল ও সিপিএমের মধ্যে বচসা শুরু হয়। সিপিএমের বিরুদ্ধে  মারধর, বোতল ছোঁড়া ও গুলি চালানোর অভিযোগ তোলে তৃণমূল। যদিও অভিযোগ মানতে চায়নি সিপিএম। সিপিএমের পাল্টা অভিযোগ, গণশক্তির বোর্ড ভেঙে, সেখানেই জাগো বাংলার বোর্ড তৈরি করছিল তৃণমূল। এনিয়ে থানায় বিক্ষোভ দেখিয়ে, কয়েকজনের নামে অভিযোগও জানানো হয় সিপিএমের পক্ষ থেকে।